Diari Oficial de la Generalitat Valenciana


Sumari del DOGV 5590, del 03-09-2007 (2007/10661)

Informació pública del Pla General d'Ordenació Urbana de Museros.
-----------------------------------------------------------------

### Dades del document

Número de DOGV
:   5590

Data del DOGV
:   03-09-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/10201


Data del document
:   02-08-2007

Organisme emissor
:   Ajuntament de Museros

Tipus de document
:   Informació Pública

Descriptors 

:   * Museros
    * administració local
    * pla d'urbanisme

Informació pública del Pla General d'Ordenació Urbana de Museros. [2007/10478]  
El Ple de l'Ajuntament, en sessió realitzada el 31 de juliol de 2007, va adoptar l'acord següent:  
Antecedents  
Atés que en la sessió plenària de 28 d'octubre de 2004 es va adoptar l'acord d'adjudicació dels treballs de redacció del Pla general d'ordenació urbana de Museros per l'empresa CM Arquitectura y Urbanismo, SL, d'acord amb el plec de prescripcions tècniques i administratives publicades i aprovades,   
Atés que, per acord plenari de 28 de juliol de 2005, es va aprovar el document de concert previ elaborat per l'empresa contractista, document que es va remetre a la conselleria de Territori i Habitatge (en aplicació de l'article 38 de la LRAU), que requeria, per a això, el seu informe favorable,   
Atés que el 26 de juliol de 2006 el director general de Planificació i Ordenació Territorial va emetre un informe de concert previ de Museros, i per tant, queda superada aquesta fase prèvia al Pla general,   
Atés que l'equip redactor del Pla general, i d'acord amb el Reglament de paisatge de la Comunitat Valenciana, aprovat l'11 d'agost de 2006 pel Consell, ha elaborat el preceptiu estudi de paisatge, prèvia realització del Pla de participació pública i documentació complementària de definició d'unitats de paisatge i de recursos de paisatge amb les fitxes de valoració corresponents,   
Atés que la Comissió Informativa d'Urbanisme, de 26 de juliol de 2007, va dictaminar favorablement la documentació integrant del Pla general,   
En virtut de tot el que s'ha exposat, i d'acord amb l'article 83 de la Llei 16/2005, d'urbanística valència (a partir d'ara LUV) es proposa, al Ple de la corporació, l'adopció de l'acord següent:   
Primer. Sotmetre a informació pública el Pla general d'ordenació urbana de Museros, juntament amb tota la documentació que l'integra, per un període de dos mesos des de la publicació de l'edicte anunciat al Diari Oficial de la Comunitat Valenciana i en un diari no oficial d'àmplia difusió a la localitat. Durant aquest termini, el projecte diligenciat del Pla es trobarà dipositat a l'Ajuntament de Museros per ser consultat públicament.  
Segon. Sol·licitar informes dels diferents departaments i òrgans competents de les administracions exigits per la legislació reguladora de les seues respectives competències, i informes dels municipis confrontants i de les empreses que gestionen o exploten infraestructures de serveis declarats essencials o d'utilitat pública, com ara:   
Conselleria d'Infraestructures i Transports. Divisió de Carreteres.  
Diputació Provincial de València. Serveis Vies i Obres.  
Ministeri de Foment. Demarcació de Carreteres.  
Direcció General de Transport. CIT  
Ferrocarrils de la Generalitat Valenciana.   
Confederació Hidrogràfica del Xúquer.  
Recursos Hidràulics. CIT  
Entitat de Sanejament.   
Direcció General d'Energia. CIT  
Medi Ambient. Servei Territorial Vies Pecuàries.  
Conselleria de Territori i Habitatge. Direcció General de l'Habitatge.   
IVVSA.   
Conselleria de Cultura. Unitat de Patrimoni.   
Conselleria d'Educació. Direcció General Règim Econòmic.   
Conselleria de Sanitat.   
Conselleria d'Agricultura.   
Àrea d'Urbanisme de la conselleria de Medi Ambient, Aigua i Urbanisme i Habitatge.  
Arquebisbat.  
Municipis confrontants: Nàquera, Rafelbunyol, Massamagrell, Massalfassar, Albuixec, Albalat dels Sorells i València.  
Tercer. D'acord amb el que disposa l'article 101.2 de la LUV queden suspeses les llicències d'obra d'edificació en aquelles àrees del territori objecte del PGOU, i exposat al públic, les noves determinacions de les quals suposen modificació del règim urbanístic vigent (estan exceptes d'aqueixa suspensió els sectors 1, 2, 3, 4, 5 i 6, i les unitats d'execució de sòl urbà de les antigues Normes subsidiàries de planejament de Museros), i l'article 103 de la LUV, queden suspesos els acords aprovatoris de nous programes d'iniciativa privada per a la gestió indirecta a les unitats d'execució i als sectors previstos en el nou Pla general.  
Museros, 2 d'agost de 2007.- L'alcalde: José María Aznar Monferrer.